b'\n_START_ARTICLE_\nIsrael Finkelstein\n_START_SECTION_\nKontroverser\n_START_PARAGRAPH_\nFinkelstein er spesialist p\xc3\xa5 arkeologi i oldtidens historie i Midt\xc3\xb8sten og Israels land. Han er kritisk til tidligere generasjoner av forskere som leste resultatene av deres utgravninger for \xc3\xa5 bekrefte de bibelske fortellingene om erobring. Finkelstein har derfor f\xc3\xa5tt et omd\xc3\xb8mme for \xc3\xa5 v\xc3\xa6re en kontroversiell ikonoklast, i s\xc3\xa6rdeleshet hans beskrivelse av Jerusalem p\xc3\xa5 900-tallet f.Kr., den perioden som har blitt assosiert med de bibelske kongene David og Salomo, som han oppfatter som en enkel landsby eller stammesentrum, noe som har v\xc3\xa6rt et emne for betydelig akademisk debatt._NEWLINE_Via en avvisning av den ultraminimalistiske posisjon som plasserer Bibelens komposisjon i den persiske eller greske periode, det vil si etter tilbakekomsten fra det babylonske fangenskap, argumenterer han at mye av Bibelen ble skrevet fra 600- til 500-tallet f.Kr. Ikke desto mindre av hans avvisning av den litter\xc3\xa6re tiln\xc3\xa6rming av bibelhistorien er Finkelstein av den oppfatning at \xc2\xabNye arkeologiske oppdagelser skal ikke erodere bort ens f\xc3\xb8lelse av tradisjon og identitet\xc2\xbb._NEWLINE_I samproduksjon med Neil Asher Silberman har Finkelstein hevdet at den arkeologiske sannheten om historieskrivning i Det gamle testamente m\xc3\xa5 justeres p\xc3\xa5 flere avgj\xc3\xb8rende punkter: j\xc3\xb8dene var bare \xc3\xa9n av flere kanaanistiske stammer og noen stamfar Abraham, som kom fra Irak til Kanaans land, finnes det intet historisk belegg for har eksistert. Noe fangenskap i Egypt som f\xc3\xb8rte til en form for flukten fra Egypt kan heller ikke ha skjedd. Av den grunn kan heller ikke Sinaifjellet ha blitt passert og heller ingen steintavler og de ti bud. Landet ble ikke erobret under Josva, og noen regional stormakt under kong David av Israel ble heller aldri skapt._NEWLINE_Disse nye dateringene har f\xc3\xb8rt til innvendinger fra teologer: r\xc3\xb8ttene til j\xc3\xb8dedommen, og dermed ogs\xc3\xa5 de to abrahamittiske religioner kristendommen og islam, strekker seg i henhold til Finkelstein kun tilbake til 600-tallet f.Kr._NEWLINE_Finkelstein baserer seg p\xc3\xa5 en metode som kalles for \xc2\xablav kronologi\xc2\xbb, noe som antyder at arkeologiske problemer i den tradisjonelle kronologien i Levanten er stivnet ved \xc2\xab\xc3\xa5 senke datoen for sammenkomstene p\xc3\xa5 1000-tallet f.Kr. til tidlig-til-midt p\xc3\xa5 900-tallet f.Kr. og sammenkomstene p\xc3\xa5 900-tallet f.Kr. til tidlig p\xc3\xa5 800-tallet f.Kr., med sen jernalder I/tidlig jernalder IIA overgang fastsatt til slutten av 900-tallet f.Kr.\xc2\xbb'